Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 135

4. Út- és műtárgy-üzemeltetési feladatok 4.1. A közutakat, a hidakat, az átereszeket, a műtárgyakat és az úttartozékokat a közút kezelőjének működőképes állapotban kell tartania. 4.1.1. Az útburkolatot a II. és a III. szolgáltatási osztályba tartozó közutak kiemelt szegéllyel ellátott átkelési szakaszain a körülményektől függően, de legalább havonta kell tisztítani. 4.1.2. A IV—VI. szolgáltatási osztályba tartozó kiemelt szegéllyel ellátott útszakaszokon a szegély melletti szennyeződéseket esetenként, de legalább évente két alkalommal kell eltávolítani. 4.2. A közút kezelője köteles a közúton keletkezett forgalomra veszélyes helyzetek megszüntetéséről, szükség esetén azok jelzéséről, az útszakasz lezárásáról és a forgalom eltereléséről a veszélyhelyzet észlelését vagy bejelentését követően haladéktalanul intézkedni. 4.3. A közúti forgalom biztonságát közvetlenül befolyásoló, megrongálódott alábbi közúti jelzéseket és úttartozékokat az észlelést vagy a bejelentést követően haladéktalanul helyre kell állítani, indokolt esetben pedig pótolni kell — a vasúti átjárót jelző táblákat, — az elsőbbséget szabályozó jelzéseket, 1998/18. szám — a behajtani tilos és a kötelező haladási irányt jelző táblákat, — a veszélyt jelző táblákat, — a kijelölt gyalogos-átkelőhelyet jelző táblákat, — a szalagkorlátokat (az észlelést követően azonnal jelezni kell a meghibásodást a végleges helyreállításig sávos, piros-fehér táblával), — a védőhálókat (az észlelést követően azonnal jelezni kell a meghibásodást a végleges helyreállításig sávos, piros-fehér táblával), — az űrszelvény-korlátozást jelző táblákat és a védőkapukat (az észlelést követően azonnal jelezni kell a meghibásodást a végleges helyreállításig), — az autópálya és az autóút kezdetét és végét jelző táblákat, — a lakott terület határát jelző táblákat. A fel nem sorolt jelzéseket és úttartozékokat az előzőekben felsorolt feladatok ellátását követően kell a lehető legrövidebb időn belül helyreállítani, illetve pótolni. 4.4. A forgalomirányító jelzőberendezések hibáit az észleléstől vagy a bejelentéstől számított alábbi időtartamon belül el kell hárítani, illetve a hibák elhárítását meg kell kezdeni: — izzókiégés 24 órán belül, — géphiba 48 órán belül, — detektorhiba 7 napon belül. 4.5. A közúti jelzőtáblákat, a korlátokat és az egyéb úttartozékokat a szolgáltatási osztályba sorolás alapján, az időjárástól függően, szükség szerint, de az I., II. és III. szolgáltatási osztályba tartozó utakon legalább évi 2 alkalommal kell tisztítani. A vezetőoszlopokat az időjárástól függően, szükség szerint, de az I. szolgáltatási osztályban legalább évi 6, a II—III. szolgáltatási osztályban legalább évi 4, a további szolgáltatási osztályokban legalább évi 2 alkalommal kell tisztítani. 4.6. Burkolatjelek A forgalom biztonságos lebonyolítása érdekében a burkolatjeleket a közút kezelőjének tisztán kell tartania, és biztosítania kell azok láthatóságát. Ennek érdekében a burkolatjeleket rendszeresen fel kell újítani. A feleslegessé vált burkolati jelet a forgalmi rend változásával egy időben meg kell szüntetni. 4.7. Az útra került és a forgalmat akadályozó víz elvezetését a lehető legrövidebb időn belül meg kell kezdeni. 4.8. A padkán, az árokban, a rézsűfelületeken, továbbá a közút határán belüli egyéb területen a forgalom biztonságát zavaró növényzetet az észlelést vagy bejelentést követően haladéktalanul el kell távolítani. 4.8.1. A közúti növényzet gondozása. A közút területén lévő növényzet gondozásának szempontjai: — a károsítók ellen a növényvédelemről szóló külön jogszabályban meghatározottak szerint kell védekezni, terjedésüket megakadályozni, szükség esetén azokat elpusztítani; — a zárlati és veszélyes károsítók elleni védekezés és a védekezés megszervezése a közút kezelőjének feladata; — a közút területén lévő fás növényzetet (cserje, fasor, erdősáv) a szakhatósági előírások szerint kell gondozni. 4.8.2. A fűkaszálást a szolgáltatási osztálytól függően az alábbi minimális gyakorisággal kell elvégezni: Szolgáltatási osztály Kaszálási gyakoriság koronaéleken belül kívül évente legalább I. II. III—IV. V—VII. A növényzet gondozására — amennyiben az utakat kísérő zöldfelület az út határán belül helyezkedik el — belterületen is a fenti táblázatban foglaltak vonatkoznak. 4.9. A hídpályára és a gyalogos aluljáróra lerakódott piszkot, port, szennyeződést, valamint az egyéb folyékony vagy szilárd szennyeződést szükség szerint, a főutakon és a kiemelt hidakon évente legalább kétszer el kell távolítani. A sózott utak hídjait, műtárgyait a sómaradványtól lemosással kell megtisztítani. A munkát első alkalommal április 30-ig, második alkalommal október 15-ig kell elvégezni. 4.10. A út határán belüli területen a szemetet a szolgáltatási kategóriák szerinti — a Szerződésben meghatározott — gyakorisággal kell eltávolítani. 4.11. A közutak menti pihenő- és parkolóhelyeken a közút kezelője köteles a kezelésében lévő létesítmények üzemeltetését a parkolóhelyet megközelítő út osztályba sorolásának megfelelő szinten biztosítani. 4.12. A teherforgalmat lebonyolító határátkelőhelyeken az utak védelme érdekében a Vám- és Pénzügyőrség Országos Parancsnokságával egyeztetett módon tengelysúly-ellenőrző állomásokat kell működtetni, amelyek üzemeltetési idejének igazodnia kell a határátkelőhely nyitvatartási idejéhez. 4.13. A közforgalmú pontonhíd a hatályos jogszabályok előírásai és hatósági engedélyek alapján üzemeltethető, amennyiben az azon lebonyolódó forgalom az országos közúthálózat forgalmának része. Ha a környezeti viszonyok a biztonságos közlekedést veszélyeztetik (köd, jégzajlás, vízállás stb.) a kompközlekedést szüneteltetni kell. 4.14. A közút kezelőjének téli útüzemeltetési tervet kell készítenie. Ennek alapján a közút kezelője minden év november 10-éig köteles: — a téli üzemeltetésben részt vevő személyeket előre elkészített terv szerint oktatásban részesíteni, 1998/18. szám — az úttartozékok pótlásáról gondoskodni, és azok láthatóságát biztosítani, — a burkolat- és padkahibákat megszüntetni, — a közút területén lévő hóakadályt okozó növényzetet eltávolítani, — ideiglenes hóvédműveket elhelyezni, — az ügyeleti szolgálatot és az elhárítási rendszer működtetését megszervezni, — a hidakkal kapcsolatos különleges előírásokat rögzíteni, ismertetni (ilyen pl. a sózás tilalma, az általánostól eltérő tisztán tartás), — a téli üzemeltetés gépi eszközeit előkészíteni, az adaptereket felszerelni, a gépszemléket megtartani, — a téli üzemeltetésben résztvevők szociális ellátását megszervezni, — a gépek bérletére és használatára vonatkozó szerződéseket megkötni, — a forgalomlezárási pontokat kijelölni, — a forgalmat lezáró és elterelő jelzőtáblarendszereket előkészíteni, — a hólerakóhelyeket kijelölni. A téli útüzemeltetési feladatok végzéséről és az utak állapotáról a közút kezelőjének folyamatos tájékoztatást kell adnia az ÚTINFORM, illetve a Közlekedési Főügyelet részére. Tájékoztatnia kell továbbá évente legalább egy alkalommal a biztosított szolgáltatásokról a 10 000 lakost meghaladó települések önkormányzatait. 4.15. A közutak síkosság elleni védekezési rendszerbe történő besorolása A közutakon a síkosság ellen az út hálózati jelentőségétől, forgalmától és egyéb körülményektől függően kell védekezni. A védekezést a Szerződésben meghatározott szolgáltatási kategóriák szerint kell megszervezni. 4.15.1. Őrjáratos utak: azok az utak, illetve útvonalak, amelyeken az út állapotát a közút kezelője rendszeresen ellenőrzi, a védekezés pedig az út teljes hosszán, rendszeresen, éjjel-nappal, vegyi vagy érdesítő anyaggal történik a síkosságtól függően, szükség szerint. A hóeltakarítás során ezek az utak elsőbbséget élveznek. Az őrjáratos rendszerbe tartoznak az I., II. és III. szolgáltatási osztályba sorolt közutak. 4.15.2. Rajonos utak: azok az utak, ahol az út állapotát az útellenőrökön kívül csak a kritikus időszakokban kivezényelt elhárító gépkocsi ellenőrzi, a védekezés pedig nem terjed ki az út teljes hosszára, csupán annak veszélyes részeire (ívek, emelkedők stb.). A munkavégzés rendjét és a kötelező védekezési szakaszokat az üzemeltetési tervben kell meghatározni. A hóeltakarítás során ezek az utak az őrjáratos utak után következnek. A rajonos rendszerbe tartozik a IV., V. és VI. szolgáltatási osztályba sorolt közutaknak az üzemeltetési tervben meghatározott része. 4.15.3. Az ún. fehér utak: azok az utak, amelyek nem tartoznak sem az őrjáratos, sem a rajonos rendszerbe. Ezeken az utakon, útszakaszokon a síkosság elleni védekezésről nem kell rendelkeznie a közútkezelőnek, az ellenőrzés pedig csak az útellenőrzés gyakoriságával történik (lásd 3.2. pont). A hóeltakarítás az előző pontokban rögzített feladatok elvégzését követően végezhető és csak olyan mértékig, hogy az út személygépkocsival járható legyen. 4.16. A téli útüzemeltetés során az I., II. és III. szolgáltatási osztályba sorolt közutakon az útellenőrző szolgálat mellett, egymást kiegészítve az őrjáratos szórógépek is végezhetnek útellenőrzést. A IV., V. és VI. szolgáltatási osztályba sorolt közutakon — elsősorban az útellenőrző szolgálattal végrehajtva — az útellenőrzés gyakoriságát igény szerint kell meghatározni. A síkosság elleni védekezés szolgáltatási szintjei átlagos téli időjárás mellett: Szolgáltatási osztály Szórási munka megkezdésének időpontja az észleléstől számítva (óra) Szórási munka időtartama (óra) I. 0,5—1,0 2,0— 4,0 II. 1,0—2,0 4,0— 6,0 III. 2,0—3,0 4,0— 8,0 IV—V. 4,0—5,0 6,0—24,0 Átlagos téli időjárásnak tekinthető, ha a folyamatos havazás, illetve hófúvás nem haladja meg a 24 órát, a hőmérséklet —8 ˚C vagy annál magasabb, és a szél sebessége 30 km/óránál kisebb. Alacsonyabb hőmérséklet vagy nagyobb szélsebesség, továbbá ónos eső esetén a szórási munka időtartama növekedhet. A VI. szolgáltatási osztályba sorolt gyalog- és kerékpárutak esetében az V. szolgáltatási osztályra előírt feladatok elvégzése után kell a síkosságmentesítést megkezdeni. 4.17. A lehullott hóréteget a technológiai sorrendnek megfelelő ütemezéssel a burkolatról el kell távolítani. Az I. szolgáltatási osztályba sorolt közútnál, ha a hóréteg laza, vastagsága eléri a 3—5 cm-t, a hóekézést meg kell kezdeni. A hóesés megszűnése után — 15—20 cm leesett hómennyiség esetén — a havat 5 órán belül kell eltakarítani. A II. szolgáltatási osztályba sorolt közutaknál, ha a lehullott hóréteg laza, vastagsága eléri az 5—10 cm-t, a hó eltakarítását meg kell kezdeni. A hóesés megszűnése után, 15—20 cm hómennyiség esetén a havat 6 órán belül el kell takarítani. A III—IV. szolgáltatási osztályba sorolt közutaknál, ha a lehullott laza hóréteg nem haladja meg a 15—20 cm-t, a hóesés megszűnése után a havat 24 órán belül el kell takarítani. Az V. szolgáltatási osztályba sorolt közutaknál az I., a II. és a III. szolgáltatási osztályra előírt feladatok elvégzését követően kell a személygépkocsival történő járhatóságot biztosítani. 1998/18. szám A VI. szolgáltatási osztályba sorolt gyalog- és kerékpárutakat az V. szolgáltatási osztályra előírt feladatok elvégzését követően kell járhatóvá tenni. Az őrjáratos utakat a közlekedés biztonsága és a hóeltakarítás megkönnyítése érdekében a havazás megindulásakor lehetőség szerint „alá” kell szórni. Amennyiben a havazás tartós vagy a hó mennyisége a 20 cm-t meghaladja, a havat ismételt ekézéssel kell eltávolítani. Rendkívüli hómennyiség esetén a hófúvásra megállapított szabályokat kell alkalmazni. 4.18. A hófúvás által okozott akadályok megszüntetése. A hóakadályok elhárítása során a sürgősségi sorrendet a közutak szolgáltatási osztálya határozza meg. A III—VI. szolgáltatási osztályokban a sürgősségi sorrendet indokolt esetben a közútkezelő megváltoztathatja. Rendkívüli időjárás esetén, ha az elhárítási munkák hatástalannak bizonyulnak, az elhárítást vagy útvonalbiztosítást csak különleges esetekre (élet- és vagyonvédelem biztosítása) kell korlátozni. 4.19. A téli útüzemeltetés megszüntetését követően — az ideiglenes hóvédműveket legkésőbb április 15-ig össze kell szedni, — a téli időszak műszaki-gazdasági elemzését és értékelését május 15-ig el kell végezni. 4.20. Elemi kár esetén — árvíz, földrengés, jelentős vihar stb. — az OKKSZ előírásai nem alkalmazhatók. Ilyen esetben a közút kezelője gondoskodik a soron kívüli út- és hídellenőrzésekről, a forgalmat akadályozó vagy veszélyeztető körülmények jelzéséről és a sürgősségi sorrend szerinti helyreállításokról. A közútkezelő inézkedéséről köteles az Útgazdálkodási és Koordinációs Igazgatóságot soron kívül tájékoztatni. 4.21. Az üzemeltetési feladatok időben történő megkezdése és ellátása érdekében folyamatos — 24 órás — általános ügyeleti, információs, illetve készenléti szolgálatot kell szervezni, melyet a téli üzemeltetés során (november 10.— március 15.) a téli ügyeleti szolgálat igényeihez kell igazítani. A téli ügyeleti szolgálat működését — az általános ügyeleti szolgálat szabályozásán belül — a téli üzemeltetési tervben kell meghatározni. A téli időszakon kívül (március 15.—november 10.) előforduló rendkívüli időjárási körülmények előrejelzése esetén a szolgálat elrendelése a közútkezelő szervezet vezetőjének hatáskörébe tartozik. 4.22. A közutak lakott területen, valamint lakott területein kívüli szakaszain összehangolt téli útüzemeltetési szolgáltatást kell biztosítani. Ezt a szolgáltatást a téli üzemeltetési tervben feladatokra bontva (síkosság elleni védekezés, lehullott hóréteg eltávolítása, akadályok megszüntetése, akadályt képező hóelszállítás, gyalogos-átkelőhelyek és autóbuszöblök téli útüzemeltetési feladatai, valamint a víznyelők és azok környezetének tisztítása) kell rögzíteni, és a szolgáltatási osztálynak megfelelően kell végrehajtani. 4.23. Az országos közúthálózatra előírt feladatok ellátása érdekében országos központi ügyeleti szolgálatot kell működtetni.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes